CELEX: 62014TN0516
Language: hu
Date: 2014-07-09 00:00:00
Title: T-516/14. P. sz. ügy: A Közszolgálati Törvényszék F-140/12. sz. Alexandrou kontra Bizottság ügyben 2014. május 14-én hozott ítélete ellen Christodoulos Alexandrou által 2014. július 9-én benyújtott fellebbezés

1.9.2014   
            
            
               HU
            
            
               Az Európai Unió Hivatalos Lapja
            
            
               C 292/57
            
         A Közszolgálati Törvényszék F-140/12. sz. Alexandrou kontra Bizottság ügyben 2014. május 14-én hozott ítélete ellen Christodoulos Alexandrou által 2014. július 9-én benyújtott fellebbezés
   (T-516/14. P. sz. ügy)
   2014/C 292/70
   Az eljárás nyelve: francia
   
      Felek
   
   
      Fellebbező: Christodoulos Alexandrou (Luxembourg, Luxemburg) (képviselő: R. Duta ügyvéd)
   
      A másik fél az eljárásban: Európai Bizottság
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               jogi érvek és ténybeli elemek, valamint bizonyítékok későbbi előterjesztésének fenntartása mellett nyilvánítsa a jelen fellebbezést alaki szempontból és érdemben elfogadhatónak, és tekintse azt indokoltnak;
            
         
               —
            
            
               következésképpen a felsorolt okokból változtassa meg, vagy semmisítse meg a megtámadott ítéletet;
            
         
               —
            
            
               szükség szerint az ügyet további vizsgálat céljából utalja vissza az Európai Unió Közszolgálati Törvényszéke elé annak érdekében, hogy a meghozandó ítéletnek megfelelően határozzon;
            
         
               —
            
            
               az eljárásban részt vevő másik felet kötelezze az első- és másodfokon felmerülő eljárási költségek összességének viselésére.
            
         
      Jogalapok és fontosabb érvek
   
   Fellebbezése alátámasztása érdekében a fellebbező három jogalapra hivatkozik.
   
               1.
            
            
               Az első, arra alapított jogalap, hogy a Közszolgálati Törvényszék nem vizsgálta a fellebbezőnek az 1049/2001 rendelet (1) 9. cikkének (4) bekezdésére alapított érveit.
            
         
               2.
            
            
               A második, a 2011. június 29-i Angioi kontra Bizottság ítélet, F-7/07, EBHT-KSZ, EU:F:2011:97 téves alkalmazására alapított jogalap, amennyiben megszorító, elavult és írásbeli rész nélkül szervezett versenyvizsgákra nem alkalmazható ítélkezési gyakorlatról van szó.
               Másodlagosan, amennyiben a fent hivatkozott ítéletet a Törvényszék alkalmazhatónak ítéli, a fellebbező úgy véli, hogy megfelel az ezen ítélkezési gyakorlat által meghatározott kritériumoknak.
            
         
               3.
            
            
               A harmadik, a Közszolgálati Törvényszék eljárási szabályzata 44. cikke (2) bekezdése alkalmazásának a Közszolgálati Törvényszék általi elmulasztására alapított jogalap.
            
         
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletet (HL L 145., 43. o.; magyar nyelvű különkiadás 1. fejezet, 3. kötet, 331. o.).